สังคมข่าวหุ้น
*ดัชนีตลาดหุ้นไทยวานนี้ (28 ก.ย.) ปิดที่ระดับ 1,616.50 จุด ลดลง 3.52 จุด (-0.22%) มูลค่าการซื้อขาย  98,947.17 ล้านบาท
*ดัชนีตลาดหุ้นไทยวานนี้ (28 ก.ย.) ปิดที่ระดับ 1,616.50 จุด ลดลง 3.52 จุด (-0.22%) มูลค่าการซื้อขาย  98,947.17 ล้านบาท
28 ก.ย. 2564

*ดัชนีตลาดหุ้นไทยวานนี้ (28 ก.ย.) ปิดที่ระดับ 1,616.50 จุด ลดลง 3.52 จุด (-0.22%) มูลค่าการซื้อขาย  98,947.17 ล้านบาท
*อิทธิพลพายุดีเปรสชัน “เตี้ยนหมู่” เล่นเอาหลายพื้นในต่างจังหวัดบอบช้ำพอสมควร ขณะที่ตลาดหุ้นไทยเองก็ดูโซซัดโซเซตามไปด้วยเช่นกัน เปิดตลาดเช้ายังเป็นสายเขียวอยู่ดี ๆ พอเข้าช่วงเปิดตลาดภาคบ่ายสายเขียวเริ่มอ่อนแรงเข้าสู่แดนลบเล็กน้อย
*ขณะที่เวิลด์แบงก์ได้หั่นคาดการณ์ GDP ไทยปีนี้เหลือโตแต่ 1% แต่เชื่อเถอะ “ฟ้าหลังฝนย่อมสดใสเสมอ”
*ช่วงนี้รายใหญ่อย่าง “ชัยสิทธิ์ วิริยะเมตตากุล” ก็ยังเดินสายช้อปของดีเข้าพอร์ต ล่าสุดเห็นเก็บหุ้นบมจ.ริชี่ เพลซ 2002 (RICHY) เพิ่มอีก 0.0403% งานนี้มีในถือถึง 10.0124% เชียวนะเจ้าคะ
*“นเรศ งามอภิชน” ร่วมสายขาช้อปด้วยเช่นกัน เข้าซื้อหุ้นบมจ.มาสเตอร์ แอด (MACO) เพิ่มอีก 1.0162% งานนี้รวมในมือเบา ๆ แค่ 10.643% เอ๊งงง
*“ศิริศักดิ์ ปิยทัสสีกุล” ขอด้วย แต่ขอขายทำกำไรนะเจ้าคะ ล่าสุดขายหุ้นบมจ.ยูบิสฯ (UBIS) ออก 3.5087% แต่ยังเหลือถือในมือให้ลุ้นอีก 3.728% ย่าหย๋าเห็นแล้วตาร้อนขึ้นมาเลยเจ้าค่ะ
*ช่วงนี้ Bond Yield ดูหวือหวาไม่เบา “คมศร ประกอบผล” หัวหน้าศูนย์วิเคราะห์เศรษฐกิจและกลยุทธ์ทิสโก้ (TISCO ESU) ถึงกับออกมาประเมินสถานการณ์ ว่า ธนาคารกลางสหรัฐ (Fed) ส่งสัญญาณเดินเกมนโยบายการเงินเข้มกว่าตลาดคาด จับตาหาก Bond Yield เด้งแตะ 1.7% อาจฉุดตลาดหุ้นทั่วโลกปรับฐาน แนะจับจังหวะช้อนซื้อหุ้นยุโรป และญี่ปุ่น รับอานิสงส์กำไรโตดี แถมราคาหุ้นถูกกว่าสหรัฐฯ พร้อมทยอยลดน้ำหนักตลาดหุ้นเกิดใหม่ แหม๊…ฟังอย่างนี้แล้ว เงินในกระเป๋าสั่นเลยยยยย
*บมจ.เฮงลิสซิ่ง แอนด์ แคปปิตอล หรือ HENG ว่าที่หุ้นน้องใหม่กลุ่มไฟแนนซ์ เตรียมจัดโรดโชว์นำเสนอข้อมูลแก่นักลงทุน งานนี้นำทีมผู้บริหารโดย “สุธารทิพย์ พิสิฐบัณฑูรย์” CEO และ“ดร.ธีรวัฒน์ ธวัลรัตน์โภคิน” CFO พร้อมด้วย “พงศ์ศักดิ์ พฤกษ์ไพศาล” กรรมการผู้จัดการ บล.กสิกรไทย ในฐานะที่ปรึกษาทางการเงิน และผู้จัดการการจำหน่ายและรับประกันการจำหน่าย นักลงทุนรอรับข้อมูลได้ในวันที่ 5 ต.ค. 2564 ตั้งแต่เวลา 13.30-15.00 น.
*“ขจรศิษฐ์ สิ่งสรรเสริญ” ประธานเจ้าหน้าที่บริหาร บมจ.ไซมิส แอสเสท (SA) เล่นใหญ่ ล่าสุด จับมือ Bitkub เพิ่มช่องทางซื้อบ้านและคอนโดมินียม ด้วยสกุลเงินดิจิทัลทุกโครงการ อู๊ววววหู๊วววววไม่ธรรมดาเลยนะคะเนี่ยะ ชาวคริปโทฯ พร้อมกันมั้ยเจ้าคะ
*“อาภัสรา ภาณุพัฒนา” กรรมการผู้อำนวยการ บริษัท ซันเวนดิ้ง เทคโนโลยี จำกัด (มหาชน) หรือ SVT ออกมาย้ำถึงการเป็นผู้นำด้านธุรกิจค้าปลีกผ่านเครื่องจำหน่ายสินค้าอัตโนมัติ (Vending Machine) แถมมีโรงงานผลิตประกอบเป็นของตนเอง และมีเครื่องจำหน่ายสินค้าอัตโนมัติ (Vending Machine-VM) ติดตั้งให้บริการมากกว่า 13,884 เครื่อง ครอบคลุมพื้นที่ให้บริการ 26 จังหวัด พร้อมเข้าเทรดในวัน 5 ต.ค. นี้  นักลงทุนที่มี SVT ในมือ เตรียมลุ้นกันให้ใจสั่นกันได้เลยเจ้าคร้า
*“ชวนินทร์ บัณฑิตกฤษดา” ประธานกรรมการบริหารและประธานเจ้าหน้าที่บริหาร บริษัท เจดับเบิ้ลยูดี อินโฟโลจิสติกส์ จำกัด (มหาชน) หรือ JWD แจ้งว่า บริษัทได้ขยายฐานธุรกิจ B2C พร้อมผนึกความร่วมมือกับ MyCloudFulfillment สตาร์ตอัพไทย รุกสู่ธุรกิจ ‘คลังสินค้า Fulfillment’ รองรับผู้ค้าขายออนไลน์ เปิดบริการในย่านมีนบุรี เพื่อให้บริการจัดเก็บ แพ็คสินค้าและจัดส่งครบในที่เดียว โดย JWD ลงทุนคลังสินค้าและโครงสร้างพื้นฐาน คาดว่าปี 2566 มีผู้ใช้บริการเต็ม สามารถสร้างรายได้แตะ 100 ล้านบาท